Pirita sõjavangide kalmistu
Pirita sõjavangide kalmistu on kalmistu Pirita linnaosas Tallinnas, aadressiga Metsavahi tee 51a. Kalmistu pindala on 0,3 ha. Kalmistu rajati Saksa sõjavangidele juba 1944. aastal, kuid pole teada, milliste laagrite vange sinna maeti. Esimesed maetud on 1944. aastast, viimane teadaolev matus on 1950. aastast. 1957. aastal kalmistu ja kõik hauatähised likvideeriti. Praegu on teada ainult ühe algse haua koht. Kalmistu on 1995. aastast riiklik kultuurimälestis.